আমরা এখন সফলতার স্বর্ণদ্বারে উপনীত হওয়ার জন্য কাজ করে যাচ্ছি এবং লক্ষ্যস্থল আমাদের নিকট থেকে বেশি দূরে নয়। যে নিজে উপলব্ধি করে যে, সে প্রথম স্থান লাভের যোগ্য নয়, তাহলে সে তো শুরুতেই নিজের নিয়তির কাছে হেরে গেল। আমাদের জনগণ এখন সেরা হওয়ার ব্যাপারে দৃঢ়প্রতিজ্ঞ। বাংলাদেশ এখন সেরাদের তালিকায়, বাংলাদেশের জনগণও তাই। এ আমার মুখের কথা নয়। পরিসংখ্যান দিয়ে জাতিসংঘ বলছে, বলছেন অমর্ত্য সেন এবং সারা বিশ্ব। বাংলাদেশ এখন তার জনগণের অদম্য ইচ্ছা আর অধ্যবসায়ের কারণে বিশ্বের যেকোনো দেশের সঙ্গে পাল্লা দেওয়ার সকল যোগ্যতায় সমৃদ্ধ।